Page:Scotland's skaith, or, The history o' Will & Jean (2).pdf/6

(6) In a Howm wha's bonny burnie

Whimperin row'd its chryſtal flood,

Near the road whar trav'llers turn aye,

Neat and bield a Cot-houle ſtood.

White the wa's wi' roof new theeckit

Window broads, juſt painted red;

Lown 'mang trees and braes it reekit,

Haſlins feen and haſlins hid.

Up the gavel end thick ſpreading

Crap the claſping Ivy green,

Back owre firs the high craigs cleading

Rais'd a' round a cozey ſcreen.

Down below a flow'ry meadow

Join’d the burnies winding line;

Here it was, that the widow

This famn day, fet up her ſign.

Brattling down the brae and near its

Bottom, Will firſt marvelin fees

PORTER, ALE and BRITISH SPIRITS

Painted bright between twa trees.

“Godſake! Tam here's walth for drinking:—

"Wha can this new comer be?

"Hoot! quo' Tam there's drouth in thinking—

“Let's in, Will, and ſyne we'll ſee."

Nae mair time they took to ſpeak or

Think o' ought but reaming jugs;

Till three times in humming liquor

Ilk lad deeply laid his lugs.